**УПУТСТВО ЗА ТРЕЋУ НЕДЕЉУ МАЈА (13.5- 17.5)**

Драги петаци, ево овонедељног програма са РТС-а 3:

| ПОНЕДЕЉАК: 08.00 - 08.30  |  |
| --- | --- |

Породичне песме  - Највећа је жалост за братом

УТОРАК: 08.35 - 09.05 - Посленичке песме

СРЕДА: 08.00 - 08.30  Стеван Сремац: Чича Јордан

ЧЕТВРТАК: 08.00 - 08.30  Милован Данојлић: Шљива

Погледајте и обновите, а као што, претпостављам, знате, ми смо обрадили „Шљиву“ и Посленичке песме (песме о раду). Сада је нагласак на песми „Највећа је жалост за братом“ и на приповеци „Чича Јордан“.

**1. Приповетку „Чича Јордан“ може погледати на Јутјубу, линк:** <https://www.youtube.com/watch?v=uU1KIqKhaJM&list=PL0C8un63omWhxSF6d5rDwivTqYGlyyHOc&index=33>, а текст се налази у Читанци, стр. 178-182. Одговоре на питања иза текста (рубрика РАЗГОВОР О ДЕЛУ) шаљите после среда (до суботе) на уобичајен начин, пишући ЧИТКИМ ПИСАНИМ ЋИРИЛИЧНИМ СЛОВИМА, ХЕМИЈСКОМ оловком.

**2. Песму „Највећа је жалост за братом“** можете осим на РТС-у 3 погледати такође на Јутјубу, на линку <https://www.youtube.com/watch?v=gYkV3hy1Fek&list=PL0C8un63omWizAxeHD3eLHXwdzbgX9YwL&index=19> , а текст песме, нажалост, немамо у Читанци, али даћу вам овде:

Сунце зaђе за Невен за гору,
Jунаци се из мора извозе,
Броjила их млада Ђурђевица,
Све јунакe на броj наброjила,
До три њена добра не наброjи:
Прво добро Ђурђa господара,
Друго добро ручнога ђевepa,
Треће добро брата poђенoгa.
За Ђурђем je косу одрезала,
За ђевером лице изгрдила,
А за братом очи извадила.
Косу реже, коса опет расте;
Лицe грди, а лице израста;
Али очи не могу израсти,
нити срце за братом рођеним.

Одговорите на следећа питања и одговоре пошаљите до суботе или до понедељка:

1. Шта је у песми оставило најјачи утисак на вас? Поткрепите примерима. На која размишљања вас је песма навела? Где се одвија радња? У које доба дана?

2. Ко је јунакиња ове песме? По коме је добила име? Како се осећа Ђурђевица? Шта је наговештено нестанком светлости сунца у природи? Какво расположење обузима Ђурђевицу? На који начин можемо патњу упоредити са мраком? Како се она бори са својом слутњом да се њеним најближима нешто лоше десило?

3. Покушајте да замислите како се осећа Ђурђевица у тренуцима неизвесности и ишчекивања. Одакле долазе јунаци? По чему знамо да су то ратници који се враћају са бојишта? Зашто се млада Ђурђевица не оглашава? Зашто ћути? Од кога сазнајемо шта се дешава? Зашто Ђурђевица остаје нема? Шта нам говори њена немост? А поступци? Када бол занеми човека?

4. Коса је украс сваке жене. Зашто је сече за мужем? Протумачите пренесено значење одустајања од лепоте. Који физички бол подноси за девером? Размислите зашто више жали девера него мужа. Зашто мужа назива господарем, а не мужем? Какво понашање налажу патријархални обичаји? Како жали за братом? Зашто је изабрала доживотни мрак због брата?

5. Препиши:

„Највећа је жалост за братом“ је лирска песма јер доминирају осећања. Говори о односима у породици па зато спада у породичне лирске песме. Тема породичних песама је најчешће материнска и сестринска љубав. Најчешће жене говоре о својим емоцијама, мушкарци веома ретко. У патријархалном животу мушкарци скоро уопште нису исказивали емоције.

Урадите прво лирску песму, а затим приповетку.

Срдачно вас поздравља ваша наставница!